./data/phi0914/phi00133/phi0914.phi00133.perseus-lat1.xml
Titus Livius (Livy)
ita diu repugnante       P ScipioneAfricano  , qui parum ex dignitate populi Romani esse ducebat subscribere odiis accusatorum Hannibalis et factionibus Carthaginiensium inserere publicam auctoritatem nec satis habere bello vicisse Hannibalem,              nisi velut accusatores calumniam in eum iurarent ac nomen deferrent, tandem pervicerunt,              ut legati Carthaginem mitterentur, qui ad senatum eorum arguerent Hannibalem cum Antiocho rege consilia belli faciendi inire               legati tres missi,       Cn Servilius  ,       M ClaudiusMarcellus  ,       Q TerentiusCulleo    qui cum Carthaginem venissent, ex consilio inimicorum Hannibalis quaerentibus causam adventus dici iusserunt,              venisse se ad controversias, quae cum Masinissa rege Numidarum Carthaginiensibus essent, dirimendas               id creditum vulgo; unum Hannibalem se peti ab Romanis non fallebat et ita pacem Carthaginiensibus datam esse, ut inexpiabile bellum adversus se unum maneret          itaque cedere tempori et fortunae statuit; et praeparatis iam ante omnibus ad fugam,              obversatus eo die in foro avertendae suspicionis causa, primis tenebris vestitu forensi ad portam cum duobus comitibus ignaris consilii est egressus          cum equi, quo in loco iusserat, praesto fuissent, nocte Byzacium—ita regionem quandam agri vocant—transgressus, postero die ad mare inter Acyllam et Thapsum ad suam turrem pervenit               ibi eum parata instructaque remigio excepit navis  ita Africa Hannibal excessit, saepius patriae quam suum eventum miseratus               eodem die in Cercinam insulam traiecit  ubi cum in portu naves aliquot Phoenicum onerarias cum mercibus invenisset et ad egressum eum e nave concursus salutantium esset factus, percunctantibus legatum se Tyrum missum dici iussit          veritus tamen, ne qua earum navis nocte profecta Thapsum aut Hadrumetum nuntiaret se Cercinae visum,              sacrificio apparari iusso magistros navium mercatoresque invitari iussit et vela cum antemnis ex navibus conrogari, ut umbraclum —         media aestas forte erat—cenantibus in litore fieret  quanto res et tempus patiebatur apparatu celebratae eius diei epulae sunt; multoque vino in serum noctis convivium productum               Hannibal, cum primum fallendi eos, qui in portu erant, tempus habuit, navem solvit               ceteri sopiti cum postero die tandem ex somno pleni crapulae surrexissent, ad id quod serum erat, aliquot horas referendis in naves collocandisque et aptandis armamentis absumpserunt